आप इन रेखाओं को घाव के साथ ही घाव से थोड़ी दूर स्थित स्किन पर भी नोटिस कर सकते हैं | घाव के आस-पास की लाल रेखाएं होने का मतलब यह हो सकता है कि संक्रमण लिम्फ सिस्टम में फ़ैल गया है जिससे ऊतकों से तरल निकलता है | इस प्रकार के संक्रमण (लिम्फेंजाइटिस) गंभीर हो सकते हैं और अगर आपको घाव वाली जगह पर लाल रेखाएं दिखाई दें और विशेषरूप से आपको अगर बुखार भी हो तो आपको चिकित्सीय मदद लेनी चाहिए | भुजा के लिए सबसे नजदीकी लिम्फ नोड्स आपकी कांख (armpits) के आस-पास होती हैं, पैरों के लिए ये ग्रोइन एरिया (दोनों जांघों के बीच के हिस्से मे) होंगी | शरीर के किसी अन्य हिस्से पर, सबसे नजदीकी लिम्फ नोड्स को चेक करने के लिए गर्दन के साइड में, अपनी ठोड़ी के बिलकुल नीचे जबड़े की बायीं और दायीं साइड चेक करें | बैक्टीरिया इन ग्रंथियों में इम्यून प्रक्रिया के दौरान फंस जाते हैं | कभी-कभी स्किन पर स्ट्रेकिंग लाइन (streaking lines) या लाल रेखाओं के दिखाई देने के बिना भी लिम्फ सिस्टम संक्रमण से ग्रसित हो सकता है | किसी भी प्रकार के बड़ी हुई लिम्फ नोड्स को टटोलने के लिए और हल्का दबाव डालने के लिए अपनी 2 या 3 अँगुलियों का उपयोग करें जो छूने पर दर्द कर सकती हैं | किसी असामान्यता को खोजने का तुलनात्मक रूप से एक और आसान उपाय यह है कि अपने दोनों हाथों से दोनों साइड चेक करें | आमतौर पर स्वस्थ होने पर दोनों साइड एकसमान और सम्मित अनुभूति होगी | अगर आपको सूजन या फिर छूने पर दर्द (स्पर्शासह्यता) अनुभव हो तो यह संभवतः संक्रमण फैलने का चिन्ह हो सकता है , भले ही लाल रेखाएं उपस्थित न हों | आपकी लिम्फ नोड्स आमतौर पर केवल आधे इंच तक ही होती हैं और आप इन्हें अनुभव नहीं का पायेंगे | ये अपने आकार से दो से तीन गुना अधिक सूज सकती हैं और तब आप इन्हें आसानी से साफ़-साफ़ अनुभव कर सकते हैं |  सूजी हुई लिम्फ नोड्स अधिक नर्म होती हैं और आसानी से हिलती हैं इसलिए ये संक्रमण होने का संकेत देती हैं | कठोर लिम्फ नोड्स हिलती नहीं है और इस कारण इनमे दर्द होता है जो 1 से 2 सप्ताह से अधिक समय तक बना रहेगा इसलिए इनका परीक्षण डॉक्टर के द्वारा कराया जाना चाहिए |

How would you rephrase that briefly using Chinese?
检查伤口周围的皮肤是否有红线。 找出最靠近伤口的淋巴结。 检查淋巴结是否有异常。 摸一摸淋巴结是否肿胀，或一触即痛。